Ego, in Dei nomine, Girardus et uxor mea Armelda donamus aliquid ex rebus nostris quas habemus in villa quæ dicitur Mages, hoc est curtile unum cum vinea, Domino Deo et Sanctæ Mariæ Bellomontensis monasterii, in tali tenore, ut quamdiu vixerimus teneamus ac possideamus; et persolvamus omni anno de ipsa vinea dimidium modium vini in vestitura, et post mortem nostram ad supradictum locum revertatur. Terminatur autem de uno latere terra Sancti Petri, de alia parte terra Hebreorum, et de una fronte terra Sancti Vincentii, et de alia via puplica; et hoc donamus in loco sepulturæ. Et si quis ex heredibus nostris calumpniare voluerit, auri libram componat, et hæc firma et stabilis permaneat, constipulatione subnixa. Actum in villa Mages. S. Gerardi et uxoris ejus Acmeldæ, qui fieri jusserunt et firmare rogaverunt. S. Duranni. S. Flodonis. S. Aimonis. S. Arberti. S. Gonterii. S. Constantini. S. alius Duranni. Data per manus Sigbaldi levite, anno IX Rotberti regis.